|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  | ΚΟΡΥΦΗ: 17 -10- 2025 |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ |  |  |
| ΘΡΗΣΚΕΥΜΑΤΩΝ&ΑΘΛΗΤΙΣΜΟΥ |  | ΑΡ. ΠΡΩΤ. :389 |
| ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ |  |  |
| ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ ΠΕΡ.ΕΝ. ΗΜΑΘΙΑΣ |  |  |
| ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ |  | ΠΡΟΣ : ΔΝΣΗ Β/ΘΜΙΑΣ ΕΚΠ/ΣΗΣ ΗΜΑΘΙΑΣ |
|  |  |  |
| ΤΑΧ.ΔΝΣΗ : ΚΟΡΥΦΗ Τ.Κ.: 593 00 |  | ΥΠΟΨΗ: |
| ΤΗΛ. – FAX: 23330-63311 |  | ΓΡΑΦΕΙΩΝ ΓΕΝΙΚΟΥ |
| e-mail: mail@lyk-plateos.ima.sch.gr |  | ΤΟΥΡΙΣΜΟΥ |
| ΠΛΗΡΟΦΟΡΙΕΣ: ΠΑΠΑΠΟΣΤΟΛΟΥ ΓΕΩΡΓΙΑ |  |  |

# 

ΘΕΜΑ: «Εκδήλωση ενδιαφέροντος για κατάθεση προσφοράς διοργάνωσης

4ημερης εκπαιδευτικής επίσκεψης της Β΄τάξης »

Το ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ του Δήμου ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με το άρθρο άρθρο 3, § 2 20883/ΓΔ4/13/02/2020, ΦΕΚ 456/τ.Β/13-02-2020 της Υπουργικής απόφασης του Υ.Π.Δ.Β.Μ.Θ. προσκαλεί τους ενδιαφερόμενους να καταθέσουν προσφορά για τη διοργάνωση της 4ημερης εκπαιδευτικής επίσκεψης της Β΄τάξης του σχολείου.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

Η τετραήμερη επίσκεψη συνολικής διάρκειας τεσσάρων ημερών (τρείς διανυκτερεύσεις) προγραμματίζεται να πραγματοποιηθεί μέσα στο χρονικό διάστημα από 22 Μαίου 2026 έως και 25 Μαίου 2026.

Σημαντική παρατήρηση:

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* Προορισμός εκδρομής: ΑΘΗΝΑ -Ημερήσια εκδρομή στην Αίγινα
* Αριθμός συμμετεχόντων μαθητών +-2(39)μαθητές Β΄ τάξης,
* Αριθμός συνοδών εκπαιδευτικών: Τρεις (3).
* Μεταφορικό μέσο: λεωφορείο-πλοίο
* Μετακίνηση-Περιηγήσεις: Λεωφορείο κλιματιζόμενο σε άριστη κατάσταση. Αποκλειστική χρήση των λεωφορείων ,χωρίς περιορισμούς σε ότι αφορά τις αποστάσεις, τον τόπο και της χρονομετακίνησης.
* Κατηγορία καταλύματος: Ξενοδοχεία τεσσάρων (4 \*\*\*\*) αστέρων τα οποία κατά προτίμηση να βρίσκονται κοντά στο κέντρο των πόλεων για ευκολία πρόσβασης των μαθητών σε αυτά. Τα περισσότερα από τα δωμάτια να είναι τρίκλινα (3/κλινα) και για τους καθηγητές μονόκλινα. Στην προσφορά να αναφέρονται τα ονόματα – κατηγορία και διεύθυνση των ξενοδοχείων. Επίσης η διαμονή στα ξενοδοχεία να περιλαμβάνει ημιδιατροφή (πρωινό και κατά προτίμηση δείπνο)
* Ασφάλιση μαθητών: Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού.
* Λοιπές–επιπρόσθετες υπηρεσίες:Προγραμματισμός επισκέψεων σε μουσεία και σε χώρους ιδιαίτερης πολιτιστικής και περιβαλλοντικής αναφοράς Εξασφαλισμένη είσοδο με ξεναγό. (Νέο μουσείο Ακρόπολης και Ιερό Βράχο Ακρόπολης)
* Να αναφερθεί και συμπεριληφθεί η τιμή του πλοίου.
* Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς.
* Σε περίπτωση που δεν θα πραγματοποιηθεί η εκδρομή στην προβλεπόμενη ημερομηνία λόγω ανωτέρας βίας, δεν θα έχει καμιά επιβάρυνση το σχολείο.
* Η τελική τιμή της προσφοράς θα συμπεριλαμβάνει Φ.Π.Α.-φόρους-διόδια- και δεν θα τροποποιηθεί μέχρι την ημερομηνία πραγματοποίησης της εκδρομής.
* Αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
* Δωρεάν Συμμετοχές μαθητών /προσφορά δώρων για την λαχειοφόρο αγορά στον ετήσιο χορό της τάξης.

1. ΔΙΚΑΙΩΜΑ ΣΥΜΜΕΤΟΧΗΣ: Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ: Οι προσφορές υποβάλλονται στο ΓΕ.Λ. ΠΛΑΤΕΟΣ - ΚΟΡΥΦΗΣ σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς, με ή χωρίς ημιδιατροφή

β. η επιβάρυνση για κάθε μαθητή με ή χωρίς ημιδιατροφή και

γ. η υποχρεωτική ασφάλιση ευθύνης του διοργανωτή σύμφωνα με την κείμενη νομοθεσία

δ. οι δωρεάν συμμετοχές ή η προσφορά δώρων(π.χ δύο(2) τετραήμερων

ταξιδιών για δύο άτομα.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 12.00 το πρωί της ΠΕΜΠΤΗΣ 23-10-2025 με έναν από τους παρακάτω τρόπους:

α. Προσωπικά ή με εκπρόσωπο του πρακτορείου στο σχολείο.

β. Με συστημένη ταχυδρομική επιστολή που θα απευθύνεται στο σχολείο και

γ.Ηλεκτρονικά

*\*\*\* ΠΡΟΣΟΧΗ\*\*\* Η κατάθεση των φακέλων θα γίνεται στη νέα διεύθυνση του σχολείου στην ΚΟΡΥΦΗ ΗΜΑΘΙΑΣ Τ.Κ. 593 00*

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.

1. ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ: Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. Αποσφράγιση των φακέλων το μεσημέρι 12.30 της ΠΕΜΠΤΗΣ 23-10-25.

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. ΕΠΙΛΟΓΗ ΑΝΑΔΟΧΟΥ: Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Διευθυντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός δύο ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

Η σύμβαση θα υπογραφεί μετά την ολοκλήρωση της αξιολόγησης προκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

Το ΓΕΝΙΚΟ ΛΥΚΕΙΟ ΠΛΑΤΕΟΣ - ΚΟΡΥΦΗΣ είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του, τις προσφορές των τουριστικών γραφείων, τη σύμβαση του οργανωμένου ταξιδιού που θα υπογραφεί, καθώς και τον αριθμό του ασφαλιστηρίου συμβολαίου αστικής επαγγελματικής ευθύνης.

Η Διευθύντρια

ΠΑΠΑΠΟΣΤΟΛΟΥ ΓΕΩΡΓΙΑ